**William J. Quarter** (født 21. januar 1806 i Killurin i King's County i Irland; død 10. april 1848 i Chicago i USA) var den første katolske biskop av Chicago.

Liv og virke
------------

### Bakgrunn

William Quarters foreldre var Michael og Ann (née Bennet) Quarter. Han var den fjerde av tre sønner, hans brødre var John, Walter og James. Walter og James ble også prester. men sistnevnte døde før William ble ordinert.

William gikk først til skole i Tullamore, men i april 1822 emigrerte han fra Irland da han hørte hva for en vanskelig situasjon den katolske kirke i De forente Stater befant seg i. Han hadde innhentet tillatelse fra biskop James Warren Doyle til utreisen, og ankom i Quebec i Canada. Etter sin ankomst ble han avvist av presteseminarene i både erkebispedømmet Quebec og erkebispedømmet Montreal grunnet hans lave alder, men han deiste da sørover og ble til slitt akseptert ved Mount St. Mary's College i Emmitsburg i Maryland. Mens han var ved Mount St. Mary's ble han professor i gresk og latin, og sakristan i 1823.

Han avsluttet teologistudiene i 1829 og flyttet til New York City.

### Prest

I New York ble han presteviet av biskop John Dubois den 19. september 1829. Quarter i årene som fulgte sogneprest i forskjellige bydeler i New York. I 1840 beveget han den protestantiske journalist Maximilian Oertel til konversjo til katolisismen.

### Biskop

Pave Gregor XVI utnevnte ham den 28. november 1843 til den første biskop av bispedømmet Chicago, som ble opprettet samme dag. Han ble bispeviet den 10. mars 1844 av John Joseph Hughes, biskop av New York. Medkonsekranter var Benedict Joseph Fenwick, biskop av Boston, og Richard Vincent Whelan, biskop av Richmond. Quarter var den første katolske biskop i USA som sammenkalte til teologiske konferanser. Han opprettet katolske skoler i Chicago og grunnla i 1844 Saint Mary College, som senere ble erkebispedømmet Chicagos presteseminar. Ettet et virke på fire og et halvt år døde han i 1848 i Chicago, i en alder av 42 år. I løpet av denne perioden hadde han grunnlagt 30 og ordinert 29 prester.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) \* bispeviet 1566
* Kardinal Girolamo Bernerio (1540–1611) \*1586
* Erkebiskop Galeazzo Sanvitale (1566–1622) \*1604
* Kardinal Ludovico Ludovisi (1595–1632) \*1621
* Kardinal Luigi Caetani (1595–1642) \*1622
* Kardinal Ulderico Carpegna (1595–1679) \*1630
* Kardinal Paluzzo Paluzzi Altieri degli Albertoni (1623–1698) \*1666
* Kardinal Gasparo Carpegna (1625–1714) \*1670
* Kardinal Fabrizio Paolucci (1651–1726) \*1685
* Kardinal Francesco Barberini den yngre (1662–1738) \*1721
* Kardinal Annibale Albani (1682–1751) \*1730
* Kardinal Federico Marcello Lante Montefeltro Della Rovere (1695–1773) \*1732
* Biskop Charles Walmesley (1722–1797) \*1756
* Erkebiskop John Carroll (1735–1815) \*1790
* Biskop Jean-Louis Anne Madelain Lefebvre de Cheverus (1768–1836) \*1810
* Erkebiskop Ambrose Maréchal (1768–1828) \*1817
* Biskop John Dubois (176–1842) \*1826
* Biskop John Joseph Hughes (1797–1864) \*1838
* Biskop *William J. Quarter* (1806–1948) \*1844

Referanser
----------

1. 1 2   Find a Grave, Find a Grave 8272158, besøkt 9. oktober 2017[Hentet fra Wikidata]
2. 1 2 3  Kearney, John. «Bishop William Quarter (1806–1848) – First Catholic Bishop of Chicago». *Offaly Historical & Archaeological Society*. Arkivert fra originalen 5. januar 2006. Besøkt 8. mai 2022.
3. 1 2 3 4  Clarke, Richard Henry. «Right Rev. William Quarter, D.D.». *Lives of the Deceased Bishops of the Catholic Church in the United States*.
4. ↑  Wilson, James Grant and John Fiske. «William Quarter». *Appleton's Cyclopedia of American Biography*.
5. ↑  Artikkel om erkebispedømmet Chicago i Catholic Encyclopedia
6. ↑  Garraghan, Gilbert Joseph. «Bishop Quarter». *The Catholic Church in Chicago, 1673–1871*.
7. ↑  quarter, lest 8. mai 2022

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF
 |